# Andrej Meszároš

### Wikipedia

Andrej Meszároš (s. 13. lokakuuta 1985, Považská Bystrica, Tšekkoslovakia) on slovakialainen ammattilaisjääkiekkoilija, pelipaikaltaan puolustaja. Hän kuuluu tällä hetkellä NHL-seura Ottawa Senatorsin kokoonpanoon.

Ennen uraansa Pohjois-Amerikassa, Meszároš kiekkoili Dukla Trenčínin riveissä kotimaassaan Slovakiassa. Ammattilaisdebyyttinsä hän pääsi tekemään kaudella 2002–03, jolla hän pelasi Trenčínin kokoonpanossa 23:ssa Extraligan runkosarjaottelussa. Seuraavalla kaudella hän pelasi 44 runkosarjaottelua Trenčínissä tehden kuusi tehopistettä, kolme maalia ja kolme syöttöpistettä. Pudotuspeliotteluita hänelle kertyi 2003–04 12, joissa hän teki kolme maalia ja antoi yhden maaliin johtaneen syötön; hän oli voittamassa kauden päätteeksi Slovakian kiekkomestaruutta. NHL-varauksen Meszároš sai vuonna 2004 Ottawa Senatorsin varattua hänet numerolla 23 uusien pelaajien varaustilaisuuden ensimmäisellä kierroksella.

Ennen debyyttiään NHL:ssä, Meszároš kiekkoili vielä kauden 2004–05 Vancouver Giantsin riveissä WHL:ssä. Hän pelasi Giantsin paidassa 59:ssä WHL:n runkosarjaottelussa iskien tehot yksitoista maalia ja 30 syöttöpistettä; Meszároš oli Giantsin neljänneksi paras pistemies ja kaikkein tehokkain puolustaja ja kauden jälkeen hänet nimettiin WHL:n läntisen konferenssin toiseen tähdistökenttään. NHL-debyyttinsä Senatorsin riveissä hän teki 5. lokakuuta 2005 pelatussa ottelussa Toronto Maple Leafsia vastaan. Hän vakiinnutti heti paikkansa Senatorsin vakiomiehistössä pelaten lopulta kaikissa runkosarjan 82:ssa ottelussa ja ollen 39:lla tehopisteellään (kymmenen maalia ja 29 syöttöpistettä) Senatorsin kolmanneksi tehokkain puolustaja Wade Reddenin ja maanmiehensä Zdeno Cháran jälkeen. Jääaikaa hän keräsi tulokaskaudellaan reilut 18 minuuttia ottelua kohden ja NHL:n plusmiinustilastossa hän sijoittui jaetulla sijalle kolme yhdessä Jaromír Jágrin kanssa lukemalla +34; NHL Plus-Minus Awardin voittivat kauden jälkeen Wade Redden ja Michal Rozsíval lukemalla +35.

Meszároš edusti maataan vuosien 2002 ja 2003 alle 18-vuotiaiden jääkiekon MM-kilpailuissa ja vuosien 2004 ja 2005 alle 20-vuotiaiden MM-kilpailuissa; vuoden 2003 alle 18-vuotiaiden kisoissa hän oli voittamassa maalleen hopeaa Kanadan viedessä turnauksen voiton. Aikuisten arvokisoissa hän on edustanut Slovakiaa tähän mennessä kahdesti, vuoden 2004 MM-kilpailuissa sekä vuoden 2006 Torinon olympiakisojen kiekkoturnauksessa; hän oli toiseksi nuorin Torinon kisoissa pelannut miesjääkiekkoilija, vain Jevgeni Malkin oli häntä nuorempi.

## [muokkaa] Aiheesta muualla

- Meszárošin esittely NHL:n pelaajayhdistyksen sivuilla

Haettu osoitteesta http://fi.wikipedia.org../../../a/n/d/Andrej_Mesz%C3%A1ro%C5%A1_76d1.html

Luokat: Slovakialaiset jääkiekkoilijat | Ottawa Senatorsin pelaajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Slovenčina